رات کے بعد نئے دن کی صبح آئے گی ندا فاضلی غزلیں
رات کے بعد نئے دن کی سحر آئے گی 
دن نہیں بدلے گا تاریخ بدل جائے گی 
ہنستے ہنستے کبھی تھک جاؤ تو چھپ کے رو لو 
یہ ہنسی بھیگ کے کچھ اور چمک جائے گی 
جگمگاتی ہوئی سڑکوں پہ اکیلے نہ پھرو 
شام آئے گی کسی موڑ پہ ڈس جائے گی 
اور کچھ دیر یوں ہی جنگ سیاست مذہب 
اور تھک جاؤ ابھی نیند کہاں آئے گی 
میری غربت کو شرافت کا ابھی نام نہ دے 
وقت بدلا تو تری رائے بدل جائے گی 
وقت ندیوں کو اچھالے کہ اڑائے پربت 
عمر کا کام گزرنا ہے گزر جائے گی